Rossiya prezidenti Vladimir Putin 5 aprel kuni MDH davlatlarining xavfsizlik xizmatlari rahbarlari bilan maxsus xizmatlarning o‘zaro muvofiqlikda harakat qilishi masalasini muhokama etadi. Bu haqda Kreml saytida xabar berilgan. «Beshinchi aprel kuni Rossiya prezidenti V.V. Putin MDHga a’zo mamlakatlarning razvedka va xavfsizlik xizmatlari organlari rahbarlari bilan uchrashuv o‘tkazadi», — deyilgan xabarda. Kremldagilar shuningdek, bugungi xalqaro terrorizm tahdidlari kuchaygan pallada MDH davlatlari maxsus xizmatlarning muvofiqlikda ish olib borishi ularning faoliyatini takomillashtirishning muhim qismi ekanini qayd etib o‘tishgan.